ACORDS PRESOS EN EL CONSELL ESCOLAR DEL 23 DE NOVEMBRE DE 2009

1- Lectura de l’acta anterior
S’aprova l’acta del 5 d’octubre de 2009.

2- Pla Anual 09/10
Es comenten els punts més importants del Pla Anual 09/10: objectius generals, aspectes organitzatius, horaris d’alumnes i mestres, calendari escolar, òrgans de govern, Equip Directiu, claustre, sortides, comissions, activitats extraescolars, objectius d’avaluació...etc.
S’aprova el Pla Anual 09/10.
3- Projecte d’escola
Es comenta que el claustre de mestres ha decidit que el projecte d’escola que es començarà aquest curs escolar serà “l’Hort ecològic”. És un projecte a llarg termini ja que no només durarà un any, sinó que l’intenció és que es vagi fent en uns quants cursos escolars. La proposta pedagògica d’aquest any és preparar-lo, fer un treball de recerca amb els nens (segon trimestre) i “plantar alguna cosa” per ja poder collir-la a finals de curs.
S’ha parlat amb l’Ajuntament (hi està d’acord) per fer-lo a dins l’escola allà on ara hi ha la caseta meteorològica (s’hi posarà una tanca de fusta i una porta).
Surten propostes de persones que ens poden ajudar: avis, algun enginyer agrònom si fa falta i persones que tinguin coneixements suficients sobre aquest tema. Es comenta que a l’estiu es quan es cull més fruits i que per tant s’haurà d’organitzar bé aquest període.
4- Comissió grip A
S’informa que el Departament d’Educació obliga a fer aquesta comissió formada pel director de l’escola (David Mozas), un representant de l’APA (Joan Manel González) i la coordinadora de riscos laborals (Lourdes González). Les funcions d’aquesta comissió seran les de vetllar per les recomanacions que ha fet el Departament sobre la grip A i comunicar les incidències que sorgeixin.
S’acorda que les funcions d’aquesta comissió les assumirà el Consell escolar i que en cas que hi hagués alguna cosa urgent a decidir se li comunicaria al representant de l’APA. Les recomanacions que ha fet el Departament sobre la grip A se li donaran al Joan Manel, ja que les ha demanat.
5- Polls

S’explica que quan es va fer la revisió de caps per saber si hi havia polls (ho va fer la perruquera Geni), es van trobar 15 nens amb polls i una mestra. Es comenta que a nivell d’escola es faran activitats pedagògiques sobre els polls per conèixer millor aquesta epidèmia i desmitificar alguns conceptes.
S’acorda que l’APA preguntarà a la Geni per fer una revisió mensual dels polls a l’escola i si cal se li remunerà (ho pagarà l’APA). Si la Geni no vol o no pot es buscarà una altra persona.
6- Valoració de les reunions de pares
Es comenta la poca assistència que hi va haver a les reunions de pares i la disconformitat per part dels mestres que alguns pares no mostrin més interès en venir a aquestes reunions. Es creu que són molt importants per totes les informacions que es donen. S’informa que el claustre de mestres creu que el problema de l’assistència no es degut a l’horari de les reunions ja que on més assistència hi ha hagut és en reunions de les 12h del migdia.
S’acorda que per incrementar aquesta assistència es podria fer en aquestes reunions alguna projecció on es vegin les activitats que els nens fan a l’escola (entre altres coses). També es podria fer una reunió tots junts (informacions comunes de tots els cicles) i tot seguit fer cada cicle la seva reunió.
7- Ordinadors nous 
S’explica que l’escola té 30 ordinadors, dels quals 7 ja no funcionen i/o van molt lents i no s’hi pot treballar. Per tenir les classes i l’aula d’informàtica ben equipades se’n necessiten 33, per tant fan falta 10 ordinadors nous que es volen comprar (5 portàtils i 5 PC’s). Per fer-ho fan falta 3500€ i l’escola en pot posar 2000. La resta (1500€) se’ls hi demana a l’APA si els pot aportar. 

S’acorda que ho miraran i en parlaran i ens tornaran la contesta. També s’acorda que l’APA mirarà pressupostos (l’escola ja els ha mirat).
8- APA
L’APA fa els següents comentaris:

- La subvenció de la setmana d’esquí potser es reduirà (no se sap segur encara) ja que hi ha poques entrades de diners per part de l’APA.

- Hi ha nens de l’escola que els hi manquen recursos i l’APA vol estudiar la possibilitat de fer una fundació per pal·liar aquestes mancances i ajudar aquests nens. 
Respecte a aquest tema els mestres comenten que aquesta feina la sol fer l’ajuntament a través dels serveis socials i que fins fa poc l’associació de Càrites ajudava a aquestes famílies però que actualment té menys recursos i no ho pot fer.
- L’Ajuntament deu diners a l’APA per cobrir les despeses de la Festa Major que es va fer l’any passat a l’escola.
- Van tocar a l’APA 1300€ de la loteria del “Nen” que es van invertir en el programa de reutilització de llibres de text.
